FOND ZA ZDRAVSTVENO OSIGURANJE CRNE GORE

Na osnovu člana 75 i 76 Zakona o obaveznom zdravstvenom osiguranju („Sl. list CG“ br. 145/21 i 48/24) Fond za zdravstveno osiguranje Crne Gore upućuje:

**JAVNI POZIV**

za dostavljanje ponuda radi isporuke medicinsko-tehničkih pomagala za disanje, bliže definisanih Listom medicinsko-tehničkih pomagala, za potrebe osiguranika

Fonda za zdravstveno osiguranje Crne Gore

Predmet javnog poziva je dostavljanje ponuda za zaključivanje ugovora o isporuci medicinsko-tehničkih pomagala iz grupe pomagala za disanje osiguranim licima, između Fonda za zdravstveno osiguranje Crne Gore i isporučioca medicinsko-tehničkih pomagala u 2025/26 godini, koji nijesu obuhvaćeni Odlukom o mreži zdravstvenih ustanova („Sl. list CG“ br. 84/21, 12/23 i 49/23), u skladu sa važećom zakonskom regulativom.

Ponudu na javni poziv mogu da podnesu zainteresovani isporučioci medicinsko-tehničkih pomagala, osnovani i organizovani u skladu sa zakonom.

Medicinsko-tehnička pomagala, koja su predmet javnog poziva, su definisana Listom medicinsko-tehničkih pomagala koja čini sastavni dio Pravilnika o ostvarivanju prava na medicinsko-tehnička pomagala ("Sl. list CG", br. 93/23 i 99/24) i to:

* Pomagala za disanje.

Uz prijavu na javni poziv, zainteresovani isporučioci medicinsko-tehničkih pomagala treba da dostave sledeću dokumentacija:

1. Rješenje o registraciji u Centralnom registru privrednih subjekata,
2. Rješenje o poreskoj registraciji - PIB,
3. Rješenje Instituta za ljekove i medicinska sredstva Crne Gore (ClnMED) o upisu isporučioca medicinsko-tehničkih pomagala u registar za promet medicinskim sredstvima (Zakon o medicinskim sredstvima „Službeni list CG“, br. 24/19 i 84/24),
4. Rješenje Instituta za ljekove i medicinska sredstva Crne Gore (ClnMED) o upisu medicinskog sredstva  u registar medicinskih sredstava ili stručno mišljenje ClnMed-a da medicinsko-tehiničko pomagalo nije medicinsko sredstvo te da ne podliježe registraciji (Zakon o medicinskim sredstvima „Službeni list CG“, br. 24/19 i 84/24),
5. Uvjerenje nadležnog poreskog organa o izmirenim poreskim i obavezama po osnovu doprinosa za socijalno osiguranje, zaključno sa 30.09.2024. godine,
6. Dokaze o kadru-diplome o stručnoj osposobljenosti za pružanje usluga,
7. Tehničke karakteristike medicinsko-tehničkih pomagala,
8. Garantni rok za medicinsko-tehnička pomagala,
9. Popunjene izjave/obrasce da će:
	* medicinsko tehnička pomagala isporučivati u roku od 30 dana od dana preuzimanja potvrde o odobrenju nabavke pomagala, a za pomagala koja se izrađuju po mjeri, u roku od 60 dana od dana preuzimanja potvrde od strane isporučioca (obrazac br. 1 iz ponudbene dokumentacije),
	* pomagala isporučivati po cjenama iz Cjenovnika Fonda (obrazac br. 2 iz ponudbene dokumentacije),
	* pomagalo isporučivati od materijala i karakteristika u skladu sa Listom pomagala (obrazac br. 3 iz ponudbene dokumentacije),
	* pružati usluge, najmanje, u osmočasovnom radnom vremenu (obrazac br. 4 iz ponudbene dokumentacije),
	* obezbijediti informatičku podršku u skladu sa potrebama IS Fonda (obrazac br. 5 iz ponudbene dokumentacije) i
	* obezbijediti pomagala sa spiska pomagala za koja se podnosi prijava (obrazac br. 6).

Dokumentacija pod tač. 1 do 8, treba da bude dostavljena u originalu ili ovjerenom prepisu.

Prijava za javni poziv i Obrasci iz tačke 9 mogu se preuzeti na sljedećem linku:

* [*Prijava i obrasci za javni poziv za medicinsko tehnička pomagala*](https://fzocg.me/ckfinder/userfiles/files/JAVNI_POZIVI/MTP/2021_22/mtp_prijava.xls)
* *Upitnik*

Ponuđač može dostaviti samo jednu ponudu.

Dokumentacija koja se dostavlja uz prijavu za javni poziv mora da bude potpisana i ovjerena od strane isporučioca medicinsko-tehničkog pomagala.

Prijave na javni poziv sa traženom dokumentacijom dostavljaju se do 14.04.2025. godine, lično ili preporučenom poštom, u zatvorenoj koverti na adresu:

**FOND ZA ZDRAVSTVENO OSIGURANJE CRNE GORE**

**ul. Vaka Đurovića bb 81 000  Podgorica**

**sa naznakom: "Prijava na javni poziv za medicinsko-tehnička pomagala - ne otvarati"
Neblagovremene ponude se neće razmatrati.**

**Dodatne informacije ili pojašnjenja ponuđač može dobiti na tel: 020/404-115, 020/404-176**

**ili *email*: ugovori@fzocg.me**